c: text/html

text:
You are here
Mi Kier Orden Y Respect Bek Den Nos Pais
ORANJESTAD (MEP) -- Lider di MEP Evelyn Wever-Croes ayera mainta a pidi un audiencia urgente cu Gobernador sr. Alfonso Boekhoudt relaciona cu e acusacionnan serio hasi di parti di minister di husticia Artur Dowers. Na su salida el’a duna e sigiente declaracion.
“Ayera nos a scucha declaracionnan hopi incriminatorio di parti di minister Dowers, y esakinan tur ta graba. Nos a scucha e minister menciona cu un departamento di gobierno ta organisa concierto pa duna hobennan droga. Nos a scucha con e ta splica cu gobierno ta lanta companianan di gobierno pa pone campañadornan traha.
Nos a scucha hopi tiramento di lodo infantil di nan pleito interno, cu mi no ta bai referi na dje mes, pasobra mi ta kere cu nos pais ta pasando den momentonan sumamente dificil, y e tiramento di lodo aki y e pleito interno entre AVP y POR no ta yuda nos pais cu nada.
Pero locual cu e minister a trese padilanti tin nos hopi preocupa, y mas aun ora el’a bisa cu e tin hopi mas cos scondi ainda cu e kier papia di dje. Esey tin nos mas preocupa ainda. Y e declaracionnan aki a laga nos cu hopi mas pregunta, especialmente nos kier sa dicon sr. Mike Eman a permiti tur esaki pasa den su gobierno? Dicon sr. Mike Eman y sr. Arthur Dowers no a para tur e violacionnan di ley y abusonan aki? Y kiko mas sr. Mike Eman y sr. Arthur Dowers tin scondi ainda?
Nos ta hopi preocupa, pasobra tur caminda cu bo bai campaña bo ta tende cuidadanonan ta pidi nos pa trese bek orden y respect. Nos cuidadanonan kier por biba trankil bek. Pero e acusacionnan aki ta trese hopi mas intrankilidad cune. Nos a dicidi di tuma accion, y mientras e partidonan AVP y POR ta sigi den nan pleito, nos kier trese e orden y respect bek.
Pesey awe mi ta aki na Gobernador y pesey awe nos fraccion a pidi un reunion publico cu minister Dowers pa e responsabilisa su mes cu Parlamento pa locual el’a expresa y locual cu e no a bisa ainda. Mi ta duda cu sra. Mervin Wyatt-Ras lo kier ta complice na tur esaki y keda sin yama e reunion. Y mi ta duda cu despues di scucha tanto acusacion serio, e 12 parlamentarionan di AVP kier ta complice na un gobierno cu ta desgracia bida di nos hobennan. Mi ta kere cu sra. Mervin Wyatt-Ras lo yama e reunion dentro di poco.
Mi a pidi Gobernador mesora pa un audiencia urgente, y mi ta hopi agradesido cu mi a haya e audiencia aki mesora, pa mi expresa cu pueblo di Aruba ta exigi pa instancianan encarga cu husticia den nos pais, investiga tur e acusacionnan serio cu e minister di husticia a lansa. Cada un di nan mester wordo investiga a fondo, y nos lo no descansa te mira esaki tuma lugar. Mester investiga tur esnan cu a hasi nan mes culpable na e delitonan, y tambe nan complicenan. Awor cu minister Dowers mes a destapa e crimennan aki, nan no por keda keto mas.
Pesey mi ta aki awe, pasobra mi kier orden y respet bek den nos pais. Mi kier pa nos combati criminalidad y ilegalidad cu man fuerte. Mi no kier pa nos yiunan y nan yiunan crese den un pais den cual un gobierno ta facilita pa nan haya droga. Aruba merece trankilidad, y nos lo trese orden y respect bek” lider di MEP Evelyn Wever-Croes a duna di conose.

robotstxt: allowed

filter: keep


text:
Salu
Kontenido
Historia di Salu di Boneiru[editá | editá fuente]
Na aña 1590 peska di haring na Hulanda a haya un impulso dje invento ku a hasi pa drecha piska den barí di palu pa konsumo, a kuminsa na Vlaanderen,Zeeland y despues na nort di Hulanda Hoorn,Medemblik i Enkhuizen situa na Zuiderzee tambe a kuminsa k'e produkto di drecha piska den bari palu (haringkaken) i tabatin nesesidat di hopi salu.Prome ku Guera di Ochenta aña (1568-1648) a kuminsa kontra Hulanda i Spaña e hulandes nan tabata importa salu foi Spaña i Portugal, awor ku nan no a por kohé salu aya mas nan a disidi di manda un flota den Karibe pa buska salu.
West Indische Compagnie[editá | editá fuente]
Na aña 1621 Hulanda a funda West Indische Compagnie (W.I.C) ku tabata konsisti di sinku kámara ku ta funshoná independiente foi otro, tabata kámara di Zeeland (Middelburg), De Maas (Rotterdam),Amsterdam, Noorder-kwartier (Hoorn,Enkhuizen,Medemblik), i Stad en Landen (Groningen en Friesland),Na aña 1623 W.I.C traha plan ambisioso pa bai konkistá Sùit Amerika i Karibe riba Spaño i Portugesnan pa a haya kòkou, kaña, oro, plata, di mas importante tabata salu (e oro blanku), na mes un aña barkunan hulandes a yega islanan ariba. Hulanda a kuminsa importa salu foi Sint Maarten, despues ku a konkistá korsow i boneiru nan a manda un eksperto di salu na e islanan pa studia e kalidat y kantidat di salu riba e islanan. E eksperto a haya kalidat di e salu di Boneiru mas mihor i tabatin mas posiblidat pa hisa kantidat dje produkto.
Saliña di Pereké[editá | editá fuente]
Foi aña 1621 tabata bin mas ku 100 barku Hulandes den karibe pa kue salu,pa aña un total di 30.000 tòn di salu.Foi 1762 katibunan mester a pone piedra riba otro pa pega kandela nochi pa barku no bai dal riba baranka,e obelisko nan tabatin kolor di bandera hulandes nan tabata pa guia e barkunan den dia,direkshon kaminda e salu tabata kla pa karga i nan tabata hisa un badera tambe koló dje obelisko ei,i tambe tabatin luga pa e barkunan ankrá.boneiru ta úniko isla den karibe ku tin e obelisko ei.Añanan despues a kuminsa traha un torno forma di un pilá na parti sùit di saliña di pereke (pekelmeer) nan a batisé y pega lus dia 24 di ougùstùs 1838 dia di Rei Willem I Frederik (1772-1843),i la hayé nomber Willemstoren
Produkto di Salu[editá | editá fuente]
Den mes siglo ei demanda di salu a baha boneiru so a keda produsi salu,Na aña 1837 hulandes nan a eksplota saliña di Pereké (Pekelmeer) katibunan tabata koba kanalnan pa awa di laman por drenta,traha sluis pa kontrola e katidat di awa ku ta bin den e pannan di salu i traha dam pa separá e awa foi otro ku ta kristalisá bira salu.Na aña 1967 Akzo Nobel a modernisa e kompania di salu i aña 2000 nan a bende k'e kompania Merikano Cargill Salt Company .Historia maritimo a laga restu nan riba Boneiru e obeliskonan,kasnan di katibu, Willemstoren i kompania di salu ku ta un di mas bieu den henter e regio,ta forma un base pa turismo awendia.


text:
Trop Club & Casino ta yuda bo treat bo mes of bo ser stima cu un fabuloso armband di diamante, como preparacion pa Dia di Mama. E promocion di regalo briyante aki ta habri pa tur hungador di slot cu tin nan carchi di Trop Advantage, y e ta facil pa sigui y participa.
Di awo en adelante, hungadornan di slot lo ricibi un regalo pa cada 250 punto cu nan ta acumula hungando e slotnan, te cu dia 10 di Mei. E puntonan mester wordo gana riba un dia specifico y usa riba e mesun dia aki, cual ta nifica cu bo ta invita pa hunga bo wega preferi cu bo carchi di Trop Advantage hinca den e mashin, cla pa gana bo puntonan pa bo ricibi un regalo balioso. Ora bo yega 250 punto, simplemente bai na e Advantage Booth, di dialuna pa diadomingo, di 7pm -12am, y busca bo regalo. Pero bo mester pura, ya cu e regalonan ta limita. Y despues, riba Dia di Mama, bo ta bai ta cla y prepara pa treat bo mes of un ser stima cu un regalo fabuloso.
Wilfred Trimon, e Director di e Casino, ta recorda bishitantenan pa registra pa e Advantage Club pa asina nan por participa, y e regalonan lo caba, e ta bisa, kiermen no ta bai tin otro oportunidad of substitucion, y e puntonan cu bo acumula lo caduca, nan mester wordo uza riba e mesun dia aki, si bo tin por lo menos 18 aña di edad, e ta bisa.
Riba dia 11 di Mei, Dia di Mama, na cuminsamento di cada ora, e casino lo saca nomber di un miembro di e Trop Advantage Card, pa un pakete fabuloso di resort, cual ta inclui un estadia di hotel di dos anochi, cena pa dos, carchi di regalo di spa/salon y un boeket di flor.
Adicionalmente, cada mei ora, $100 lo wordo parti durante e Free Slot Play, cual lo wordo premia na cinco dama cu suerte. Pa cualifica pa e dushi premionan riba Dia di Mama, bishitantenan mester gana 25 pinto cu nan carchi di Trop Advantage riba Dia di Mama, prome cu e sorteonan cuminsa.
E Trop Club and Casino a organisa hopi promocion spectacular y den e ultimo aña aki a entretene hungadornan di slot mashin y mesa cu hopi diferente evento di dia di fiesta, manera Dia di San Valentin y Diadomingo di Pasco Grandi, djis pa nombra algun, recientemente agregando Dia di Mama na e lista di promocion estelar.


text:
Enseñansa obligatorio
E ley di enseñansa obligatorio a drenta na vigor na Aruba. Cu esaki pais Aruba a tuma e obligacion pa garantisa y realisa e derechonan di cada mucha cu ta cay bou di e ley Arubiano aki. Tur mucha for di 4 aña te cu 16 aña cu ta biba na Aruba ta suheto di e ley di enseñansa obligatorio. Pues e ley ta conta tambe pa e muchanan special, e muchanan ilegal na Aruba y e mamanan teenager te cu 16 aña.
Enseñansa na cas
Pa por duna enseñansa na cas mester haci lo siguiente:
- Mester manda un carta pa Oficina di Enseñansa Obligatorio, cu e peticion pa e enseñansa cu kier duna na cas, wordo reconoci den cuadro di e ley di enseñansa obligatorio;
- Inspectie lo haci evaluacion di e contenido di e programa di enseñansa cu kier brinda na cas pa controla si esaki ta cumpli cu tur condicion;
- Pone adhunto un carta di bon conducta di e persona cu ta bay duna e enseñansa na cas;
- Menciona tambe e informacion di contacto di e alumno (su number di ID,nomber y fam, adres, fecha y luga di nacemento);
- E peticion pa enseñansa na cas mester wordo haci tur aña, prome cu e aña escolar cuminsa;
- Enseñansa na cas tambe mester cumpli cu e ley di enseñansa obligatorio;
- E empleadonan publico di enseñansa obligatorio ta controla si e mucha(nan) en realidad ta ricibi enseñansa na cas tur dia.
Oficina di Ensenañsa Obligatrorio
Oficina di Ensenañsa Obligatrorio (Bureau Leerplicht Aruba) ta controla y supervisa e ehecucion di e ley di enseñansa obligatorio. E empleadonan publico di enseñansa obligatorio ta supervisa e cumplimento cu e ley di enseñansa obligatorio. E ta duna informacion na e hobennan pakico ta importante pa bay scol y e consecuencianan si viola e ley di enseñansa obligatorio. E empleadonan publico di enseñansa obligatorio hunto cu e scol y e mayornan ta busca solucion ora cu tin problema pa bay scol. E mayornan ta keda responsabel pa nan yiunan bay scol di berdad.
Tanto e scol como e empleadonan publico di Oficina di Ensenañsa Obligatrorio ta controla si e muchanan ta bay scol. E scol ta registra e alumnonan cu ta inscribi na e scol y ta pasa e informacion aki pa e Oficina di Enseñansa Obligatorio. E scol ta duna e Oficina di Enseñansa Obligatorio informacion riba e ausencia y e codigo di ausencia di su alumnonan. Prome cu 9 or di mainta e mayornan of cuidadonan mester informa e cabesante tocante ausencia di e mucha pa motibo di malesa of otro motibo. Den caso di malesa y e ausencia surpasa 10 dia escolar sin interupcion, e mayornan/cuidadonan mester entrega un declaracion di e dokter cu ta trata e mucha no mas tarda cu e di 11 dia escolar. Den caso di un otro motibo, e mayornan/cuidadonan mester splica cla e indole di e problema. E scol por registra e tipo di ausencia aki maximalmente 10 biaha pa aña escolar pa alumno.
E codigonan di ausencia
E scolnan ta actualisa nan registro di ausencia di e alumnonan diariamente. Den e registro nan ta registra pa cada dia di scol e siguiente codigonan di ausencia:
- Codigo Z: e alumno ta ausente henter dia of un parti di dia debi na un malesa;
- Codigo D: e alumno ta ausente debi na prohibicion pa drenta scol temporalmente como un medida disciplinario;
- Codigo P: e alumno ta ausente henter dia of un parti di dia debi na un acontecimento repentino of extraordinario of importante, personal of familiar. E acontecimentonan aki por encera, un matrimonio of entiero di un famia cercano, e periodo di rouw despues di un fayecimento of obligacionnan importante (manera topsport, actividad academico, pero excluyendo vakantie) den exterior;
- Codigo V (verzuim): e alumno ta ausente henter dia of parti di dia y e scol no por concede codigo D, Z, of P.
Verlof
Tin circunstancia na unda e alumno por haya dispensacion. E mayornan/cuidadonan por entrega un peticion por escrito solamente cerca e director. Aki ta trata di diferente asunto na unda e director por duna maximo 10 dia escolar di dispensacion pa aña escolar. Mester entrega e peticion di antemano cerca e director uzando e formulario di” peticion pa dispensacion di scol”. E formulario aki bo por haya cerca e director. Segun e ley “circunstancia di peso” ta situacion cu ta cay fuera di e boluntad di e mayornan / cuidadonan of e mucha”. Pa e circunstancianan aki por pidi dispensacion.
Biaha
Den cierto caso si ta permiti pa biaha cu bo yiunan pa exterior, sigur si e biahe aki ta pa motibo personal of circunstancia extraordinario (manera enlace matrimonial, entiero den exterior, participacion den competencia deportivo internacional). P’esey ta di sumo importancia pa informa e scol bon y na tempo tocante e motibonan exacto di e biahe. Si e scol tin suficiente informacion, e scol ta registra e ausencia aki e ora como ausencia permisibel (door di uza codigo P).
Kitamento for di scol
Un alumno di edad di enseñansa obligatorio por kita for di scol solamente si e alumno en cuestion:
- Entrega un carta di un otro scol cu a firma e protocol di ausencia, unda cu e otro scol ta declara cu e alumno ta inscribi cerca nan;
- Entrega un extracto di CENSO na e scol unda cu tin indica cu e alumno no ta inscribi mas den registro di CENSO;
- Tin un dispensacion di enseñansa obligatorio valido te fin di e aña escolar coriente.
Boet
Si abo como mayor no cumpli cu e ley di enseñansa obligatorio, no obstante tur e esfuersonan cu scol y e ambtenaar di enseñansa obligatorio a haci, e Minister di Enseñansa por dunabo un boet. E suma ta varia di Awg. 250,00 te Awg. 2.500,00. Si bo no ta di acuerdo cu e boet, bo por entrega un carta di obhecion dentro di 6 siman. Si un hende nenga di paga e boet, e ta wordo cobra e ora via un dwangschrift.


text:
E kaha di Agio ta yen yen
(Eks) Minister Palm: 300 minimarket, nos a disidi ku ta pone un moratorio, lo no duna permit di establisementu te fin di 2016, nos mester sa ki tipo di pais ke.
E kaha di Velasquez ta pata pata yena ku biyete
E kalkulado ta mal bati
E kaha seya no ta traha
Lucky six
Kong li hardware
Hua Jian
Da You
E prome konsul general chines a bin keda den hotel pa 12 luna, despues ela bai buska un kas i muda na su residensia. Kapitalismo Kung Fu ta haragan
“Nami e resibu” t’e kodigo ku ta hasi su kara hostina, wowo yena ku desgusto mientras e ta vigila su fletskrin pa niun hende horte ora e mes ta horta.
Wah Fei
Heng Chang
Yuan Fu
Toi San
Sing Fun
Shik Tong Chang bosero komunidat chines: 320 toko, 5000 ontvanger ta hana tur luna 1.600.000. Nos ta kontrubui. Negoshi ta bon semper tanten e ta legal.
Kacho ta skupi riba mansa, kacho riba lembementu rab’i porko
I muskanan ta bula ront, I YDK ta sigui kome, chupa dede
Aviso ta bisa: ta buska un kunukero mester por papia chines i papiamentu
Poder ekonomiko ta keda solidifika pa un identidat fuerte
Mester di pretunan pa nos bibaaaaa
aaaaaaaAaaaaaaaA
Hong Kee
Big New
Hua Run
Luna Park
Aguasol
Alaska
Tim Magno den diskotek chines papiando riba independensia
BAB: miones di e ganashi dje tokonan chines-YDK ta bai afo, nan no ta keda inberti na Korsou
Kara punta paso ba bisa e koi no ta pan, e mansa no ta sirbi
Ata Sulvaran ta defende panaderia chines ku ta bende pan neshi djaka den korte. Plaka prome ku patriotismo.
Fokus Elrich, nos chinesnan ta fokus otro, nos no ta mas sabi ku bosnan
Xiong Fu
Jen
Peng Hong
Rui Xing
Xin Mao
Fruta berdura fresku
Unda nan ta anto?
Sra, pan mester tin un fecha di produsi i vensementu riba dje. No tin debate.
Nunka ba tende e koi? Oh.. Ta konta mesun kos pa beleg, bon. Si beleg, keshi, worst, ham eseinan.. Fecha mi amor, fecha..
Cali Manuel pa Direct 107.1: sra (min Jacoba) a mira chines na SDK (pa areglo Brooks Tower pa stranhero)? Minister Magali Jacoba: “No mi no a mira niun.” CM: “Ta kon nan ta regla nan kos?” Min Jacoba: “No, mi no sa.”
Zhong Xin
Hua Mei
Wah Fung
Guang Xing
Lan Yuan
Portuges ta bende ku chines paso e pretunan ku tbt traha pe nunka e tabata ke duna oportunidat pa nan subi di posishon i manega e negoshi.
Bo tin klabu? Kiko ta klabu? Pa kiko bo mester di dje?
Media: chines ta un komunidat trahado positivo
No nan ta kolonisa ku forsa ekonomiko danando kultura empreserial pretu
Hua Shop
Zhong Qiao
Sing Lieng
Shun Rong
Miracle
Happy
Antilles dryclean
10.000 florin permit bou mesa
Tereno a keda kla, edifisio a keda kla
Misa ta sera, sede ta sera, chinu ta habri tur ora
Nan ke kumpra Campo
Nan ke kuminsa un banko
Dikon bo ta kana mi tras?
Queens
Big World
Bow Wow
Tjen Sing
Sai Kung
Hung May
Hang On
Chang Long
New Lin Hong
Wu
Ming Round
Kim Sing
Yu Shiny
Ling Hua
Yet Kong
Ya Zhou
Lee Oun obanda
Sheng Xing


text:
Notisia - Notisia
17 Notisianan
Derecho di voto pa e islanan Hulandes den Karibe, pa nan skohe Eerste Kamer
E derecho di voto pa habitantenan di Boneiru, Sint Eustatius i Saba (islanan Hulandes den Karibe) por vota pa skohe senado...
Gijs Baars, hefe nobo di Representashon di Hulanda na Oranjestad
Dia 1 di ougùstùs próksimo Gijs Baars lo ta e hefe nobo di e establesimentu di Representashon di Hulanda na Oranjestad i alabes...
Gabinete ta reakshoná riba rapòrt Spies: mehorashonnan visibel, posibilidat pa mas mehorashon
Ta bini un mínimo sosial, derivá for di e suèldu mínimo legal na Boneiru, Saba i Sint Eustatius.E ònderstant por krese bai na...
Deklarashon di Sint Maarten i Hulanda pa fortifiká mantenshon di lei
Sint Maarten i Hulanda ta atendé konhuntamente e asuntu di fortifiká mantenshon di lei na Sint Maarten. Esaki ta loke...
Supervishon finansiero Kòrsou i Sint Maarten ta keda na vigor
E obligashonnan ku ta surgi for di e Lei di Reino di Supervishon Finansiero Kòrsou i Sint Maarten (Rft) tokante finansa públiko...
Sint Maarten mester pone presupuesto na òrdu
Konseho di Minister di Reino a disidí di duna Sint Maarten un instrukshon pa pone presupuesto 2015 i e kalkulashonnan di mas...
Kaminda maritimo rapido pa Aruba, Kòrsou i Boneiru un paso mas serka
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i...
Den Siman di Hulanda Karibense a dediká atenshon na diferensiashon
Den e programa di mas aña di e islanan Boneiru i Saba nan a yega na akuerdo ku gobièrnu hulandes tokante, entre otro,...
Sint Eustatius bou di supervishon di Reino
Sint Eustatius ta haña un instrukshon (aanwijzing) di minister Plasterk (Asuntunan Interno i Relashonnan di Reino) pa e isla...
Akuerdo riba problemátika di integridat Sint Maarten
Sint Maarten i Hulanda a yega na un akuerdo riba e problemátika di integridat na Sint Maarten: e isla ta haña un kamara...


text:
Archivo di January, 2017
Ultimo dianan ta ripara cuanto violencia sin sentido ta tuma lugar. Un anciana di casi 100 aña a bira victima di asalto den su cas, un famia naTanki Leendert a bira victima di asalto den cas, y awe por lesa di un famia na Washington cu tambe ta victima di asalto y violencia sin sentido.
E cos aki ta ponebo pensa tocante: Kico tin cu haci cu esnan responsabel ora pone man riba nan?
Ki mensahe nos por manda y ki accion por tuma pa e barbaridad nan aki no sosode mas riba nos isla?
ORANJESTAD(AAN):Autoridad formando parti di Atraco Team a trahando full swing pa asina logra gara e atracadornan cu ta plumando e joyerianan na Aruba. Den e caso aki tin dos joyeria ultimo tempo cu a wordo bishita pa hendenan arma. Nan ta drenta sin nada na cara y comete atraco. Cu nan ta drenta cara habri caba ta dunando indicacion cu no ta hendenan di Aruba.
Edwin Kelly:
ORANJESTAD (AAN): Por a tuma nota cu ultimo lunanan, pa no bisa un aña, tin basta dolor cu Insel Air cu su servicio. No tin choice, pasobra ta un aerolinea tin ta bula entre e islanan.
Aviacion Civil su rol den esaki ta door di traha un concepto di ley cual a worde haci caba. Ultimo dos añanan tabata bezig cu un concepto di ley, cual a bay directie wetgeving, cual ta canando su caminda pa dado momento worde aproba y implementa.
ORANJESTAD(AAN): Pueblo awor ta cuminza exigi mas seguridad! No ta djis negoshinan ta bira victima di atraco, sino awor den ultimo dianan, ta habitantenan inocente ta haya nan involucra den asalto den nan hogar.
Diasabra tabatin atraco na Tanki Leendert riba un cas di famia. No a haya placa eynan, pero a bay cu smartphones y varios prenda.
ORANJESTAD(AAN)– E mucha muher aki yama cariñosamente Shandra, naci dia 30 di september 2002 y awe tin 14 aña di edad, ta wordo busca.
E informe di polis no a menciona for di ki dia pero si ta menciona cu e tabata tin un discusion cu su docente relaciona cu presumiblemente el a wordo saca di scol. E scol cu e ta bishita ta EPB na Hato.
Shandra ta mas o menos 1 meter 60 di altura, color cla, cabey blond scur, largo y cu krul, su wowonan ta berde y e ta papia papiamento. E lo tin bisti un uniform polo ros di EPB y Jeans blauw.
Ta sr pidi na esun cu lo sa di su paradero pa tuma contacto cu polis mes ora.
ORANJESTAD (AAN): Cuerpo Policial Aruba a informa ayera, cu en coneccion cu e ordo di detencion di e sospechoso Albert Maria, e buskeda a cancela.
DIARIO a haya sa cu Polis a logra detene Albert Maria diasabra ultimo.
Albert R. Maria, naci na Aruba dia 11 di februari 1989 y biba na Duartestraat # 1, ta wordo sospecha di a viola articulonan 2:262, 1;119, 2;259 y articulo 3 di nos codigo penal. E acusacionnan tin di haber cu intento di homicidio y posesion di un arma di candela.
Famianan ta en busca di su paradero
ORANJESTAD (AAN): Cuerpo Policial Aruba kier pidi cooperacion pa buskeda di un persona perdi for di Diasabra merdia.
Ta trata aki di Daniel Montoya Cambindo, naci dia 15 di Maart 1972 y tin 45 aña di edad. E ta biba na Bilderdijkstraat 5, den e area poco pabao di Colegio Arubano na Playa.
Daniel tin estatura di 1.80 meter, cu postura delega, color di cuero bruin, y cabey ta preto, aunke su cabez ta pelon. Su wowonan ta bruin scur, y e ta papia Papiamento y Spaño.
ORANJESTAD (AAN): Departamento di Aduana ta continuamento inovando pa asina mehora servicionan na su clientenan. Pa es motibo entrante 1 di februari benidero Departamento di Aduana lo bay scan un parti di e containernan na e waf di Barcadera.
E containernan cu lo pasa e control via di e containerscan lo worde selecta door di Departamento di Aduana. Den caso cu e containerscanner encontra niun irregularidad, e cliente lo por bay cu su container na e destino pa e worde descarga sin tin necesidad di un control fysico. Esaki ta nifica cu e proceso pa saca container lo cana hopi mas liher pa e clientenan y comercio.
ORANJESTAD (AAN): Gobernador di Aruba Sr. Alfonso Boekhoudt recientemente a ricibi bishita di Vice Presidente di Raad van State Sr. Mr. J.P.H Donner.
E bishita tabata pa sera conoci cu Gobernador nobo di Aruba. Raad van State ta un organo independiente di conseho legal y di maneho.
Dama mes a hiba y entrega su yiu na Cuerpo Policial
ORANJESTAD (AAN): Riba Dialuna, Cuerpo Policial a emiti un orden publico di detencion. Nan ta buscando Emmanuel Antonio Frias, un homber di 31 aña di edad biba na Madiki, y conoci como “Chobo”.
E ordo ta como sospechoso di violacion di e siguiente articulonan: Artikel 2:262 jo. Art 1:119 c.q. art 2259 juncto art. 1:119 y art 3 Vuurwapen verordening. Polis a bisa den nan boletin, cu nan ta haya e persona aki di ta “vuurwapen gevaarlijk.”
Eddy Ras di POR, E Forsa Nobo
ORANJESTAD (AAN): Eddy Ras di POR ta duna di conoce cu den rapport anual di Ministerio Publico di 2014 tin informacion detaya, y por mira cifranan cu ta distingui entre “menornan di edad y mayornan di edad”, cu di un manera of otro a cay den man di husticia. Tambe e rapport ta specifica cuanto hende homber y hende muher a worde confronta cu husticia.
ORANJESTAD (AAN): Recientemente fraccion di AVP a bishita hospitaal pa haya informacion riba e construccion di nos hospitaal nobo.
Parlamentario Clarisca Velasquez a indica na DIARIO, cu nan a haya informacion di tur esnan envolvi den e construccion di e ampliacion y renobacion. E proyecto di ampliacion y renobacion ta den un fase bastante avansa.
Michelle Steenvoorde Lacle di POR
ORANJESTAD (AAN): Na momento di ta referi na un empresa exitoso, empresarionan semper por hustifica e regla primario cu ta sinta tras di e exito aki. Empleadonan!
Trahadornan den nan funcion, cu no solamente ta sinti nan como un parti importante di e empresa, pero alavez ta eherce nan trabao diario cu competencia y eficiencia.
Den organizacionnan “non profit” manera schoolnan, esaki no ta nada diferente. Maestronan den e caso aki lo kier ta sinti nan mes aprecia y scucha.
ORANJESTAD (AAN); Siman pasa e hobennan di Aruba a cambia e panorama politico un biaha mas, na momento cu nan a duna sosten masal na partido MEP.
Siman pasa partido MEP a lansa su hala hubenil HOT, bou di dirigencia di Lyonell Dirks. E evento cu a tuma lugar na Savaneta a kibra tur tur expectativa.
Oponentenan di partido MEP tabata sigur cu MEP tabata na soño, y cu MEP lo no por atrae hubentud.
ORANJESTAD (AAN): Autoridad a wordo dirigi na un adres na Primavera pa check un caso unda huma ta molestiando henter e bario.
Loke Polis a bin topa cune, ta mucho mas cu djis huma!
Durante cu Polis tabata buscando di e candela, polis tabata controla den curanan y topa cu e candela.


text:
Dia 8 di maart ta Dia Internacional di Hende Muhe unda mundo completo ta celebra y reconoce importancia di ser femenino den nos comunidad y mi kier a pone atencion rib’e topico, “Participacion di hende muhe den deporte”.
“Den mi añanan di experiencia den mundo di deporte mi a wak cu entre participacion di nos hende muhe cu homber cu den diferente etapa di bida mas hende muhe pa un of otro motivo ta stop di pratica deporte of haci movecion.
Cuanto biaha nos a tende comentario wordo duna, “Mucha muhe no mester practica un deporte specifico” of ora di weganan di team di mucha muhe cu tribuna mita bashi, medionan di prensa no ta duna mesun atention pa muhe den deporte cu esnan di homber.
Ki impacto esaki tin riba nos mucha muhernan cu ta desea di pratica deporte? Awendia 7 di cada 10 mucha muhe ta sinti cu nan no ta forma parti di e deporte pa motibo cu nan no ta haya e debido atention”, segun van Putten.
“Esaki ta un di e puntonan cu un ser femenino ta stop di pratica deporte, pero tambe ora yega den etapa di adolecencia varios mucha dor e cambio di nan curpa hopi biaha nan no sa con pa deal cu esaki, nan no ta sigur di nan mes cu e consecuencia cu nan ta stop di pratica deporte.
Pero netamente pa medio di pratica deporte ta stimula confidencia den un persona.
Otro punto cu tin un influencia den un ser femenino pa stop di pratica deporte ta den e etapa di 20 – 49 aña unda ser femenino ta forma famia (ta bira mama) y tambe ta forma parti di comunidad laboral.
Mas hende muhe cu tin baby, peuter of tin yiu na cas compara cu hende muhe sin yiu cu mesun edad ta stop di pratica deporte den e fase aki”, van Putten ta splica.
Pratica deporte tin hopi beneficio importante pa hende muher
Suavisa PMS y dolor di menstruacion: Pratica deporte regularmente ta baha e dolor di menstruacion esaki ta sosode dor cu e substancia endorfine ta wordo produci y esaki ta suavisa e dolor. Endorfine tin un efecto di calmante tambe den e ultimo fase di bo ciclo di menstruacion bo ta kima mas vet.
Suavisa bo fase transitorio di menopausa: Varios estudio ta mustra cu ta hopi importante pa hende muhe sigui move of haci deporte den e fase transitorio di menopausa pa suavisa kehonan manera e. o. soda anochi, problema cu drumi y iritacion.
Otro beneficionan fisico ta: Mehora flexibilidad y coordinacion, controla presion di sanger, controla bo peso, controla colesterol y mengua e riesgo di osteoporosis.
Tambe movecion ta trece beneficio psicologico: Aumenta e siguransa den bo mes, sali for di aislamento social, reduci depresion, alivia stress y mehora e capacidad di concentracion.
Jacky van Putten, candidato di Plataforma Nobo POR, ta haya hopi importante pa diferente instancia e. o. departamento di Gobierno encarga cu deporte, Comitee Olimpico cu tin un comision di hende muhe y Aruba Sport Unie traha hunto pa evita cu nos mucha muhenan hoben ta “drop out” di deporte cu tur e consecuencia cu esaki por trece pa nos comunidad e. o. embraso hubenil, obesidad y criminalidad.
E Plataforma Nobo POR ta desea tur ser femenino un feliz Dia Internacional di Hende Muhe y cu practica di deporte beneficia cada un di boso den boso bida priva y social.


text:
“Es style di alles mag: un analisis di Papiamento na Aruba”
Diamars 5 di januari Jennifer Fun ta presenta su Master scriptie cu e titulo “ Es style di alles mag: un analisis di Papiamento na Aruba” na Biblioteca Nacional Aruba den edificio central na George Madurostraat. Esaki ta un presentacion pa publico general y muy en particular e personanan cu un interes den idioma. E presentacion ta cuminsa 7or y mey.
Jennifer Fun ta papia tocante e uzo di diferente idioma den un solo interaccion y combersacion (e fenomeno di: “codeswitching/codewisseling”). Un charla interestante pa un y tur cu tin di haber cu e fenomeno aki den bida diario. Kizas ta topa cu esaki den corant, na television of den bo mesun cas E ta algo cu hopi biaha nos mes ta participa na dje. Pa esnan cu ta interesa pa haya sa mas tocante codewisseling/codeswitching, Jennifer Fun ta splica kico esaki ta y con na Aruba e contexto multilingual a cambia durante tempo.
Jennifer Fun a nace na Aruba. Despues di a gradua na Colegio Arubano na 2007 el a bay studia na Hulanda. Jennifer ta wak un comunidad multicultural como algo bunita y ta spera di por yuda pa crea mas ehempel di comunidad intercultural den futuro.
Biblioteca ta invita un y tur pa e charla aki dia 5 di Januari 2016 y pa pasa comparti experiencia y ideanan cu otro .


text:
Driemasterstraat – Diabierna anochi den careda di 8’or un biaha mas ta drenta informacion, di un otro atraco arma. Esaki ta sosode ariba un luga di loteria.
Unda cu bo bira e tema cu mas ta wordo papia di dje ariba e isla aki ta e palabra aki, esta ATRACO. Hopi hende tin hopi miedo mes, paso nos niun no sa ki ora ta toca turno na un di nos of un famia.
Señora Rasmijn vocero suplente di cuerpo policial a dune e siguiente relato :
“Pa mas o menos 8:05 di diabierna nochi central di polis a haya un jamada cu un rato prome un atraco lo mester a tuma luga riba un lugar di number na driemasterstraat. Na jegada di patrouille e señora bendedo di number ta conta cu un rato prome dos hende homber color licht bruin a drenta e lugar cu un arma di candela y a bai cu mas o menos 2000,- y algun pertenencia di e señora. Un di e sospechosonan tawata tin sweater preto y carson largo mas un petchi bisti y un zonnebril . E otro tawata tin un sweater preto y un bermuda . Nan a papia spaño y NO tawata tin cara tapa. Nan a bai foi di e luga na pia. Atraco team a presenta y a cuminsa cu e investigashon di biaha . Slachtoffer hulp tambe a presenta y tambe a opta pa jama ambulance mirando cu e señora no tabata sinti su mes bon. Ambulance a presenta y a hiba e señora hospitaal . Nos di Cuerpo Policial ta pidi ken cu por a wak algo jama tiplijn di polis 11141”.
Pues den relato nos ta wak cu un di e atracadornan tawata tin zonnebril bisti durante e atraco, dos dia prome esta diaranson un di e atracadornan cu a drenta un luga di loteria na Catiri, tambe tawata tin zonnebril bisti y tambe a papia spaño.


text:
E sekshon di Asuntunan Sivil di Entidat Públiko Boneriano ta responsabel pa e 'Atministrashon básiko di datonan personal', pa e 'registro di estado sivil' i pa organisamentu di elekshon. Banda di esaki Asuntunan Sivil ta responsabel tambe pa entre otro otorgamentu di passport, sédula i ekstraktonan i tambe pa optenshon i pèrdida di nashonalidat hulandes.
Orario di servisio
Djaluna: 08:00 - 15:00 uur
Djamars: 08:00 - 15:00 uur
Djarason: 08:00 - 15:00 uur
Djaweps: 08:00 - 15:00 uur
Djabièrnè: Será (solamente ku sita)
Semper ta bon pa traha un sita promé i di e manera aki bo ta wòrdu yudá muchu mas fásil.
Bali pa ayudo rápido
Pa produktonan ku ta tuma tiki tempu (manera p.e. prueba di inskripshon), atin un bali ku por atendé e kliente den rápido.
Funshon di Kasa
For di 1 di decèmber 2011 tur e produktonan ku ántes tabata paga promé na Servisio di Finansas di Entidat Públiko Boneiru (ántes Ontvanger) a pasa pa Registro Sivil. Ta trata aki di e siguiente produktonan:
-
leges pa Konstrukshon
-
leges pa Reibeweis
-
leges pa petishon di permit
-
leges pa petishon di èrfpagt i remodelashon
-
leges pa karchi di kùr i pa spùi kas
-
Benta di karchi di bùs
Kaya Neerlandia 40
Telefoon 717-5516 of 717-5517